David Lloyd George

David Lloyd George (Manchester, 1863ko urtarrilaren 17a - 1945eko martxoaren 26a, Tŷ Newydd, Llanystumdwy, Gales), britainiar politikaria zen, 1916-1922 urteen artean Erresuma Batuko Lehen Ministroa ere izan zen; haren agintaldiak Lehen Mundu Gerraren azken urteak eta gerra ondorengo lehenbiziko urteak barne hartu zituen.

Galestar jatorriko familia batean hazi zen (galesa zen haren lehen hizkuntza) eta bizitzako azken urteak ere Galesen iragan zituen. Haren jatorria zela eta, politika giroan Galestar Aztia ezizena jaso zuen.

Abertzale sutsua eta erradikalismoaren jarraitzailea zen garai hartan eta gogor kritikatu zuen Ingalaterrak boerren auzian izandako jokabidea. Alderdi Liberaleko buruzagi izan zen, merkataritzako ministro (1905-1908) eta Exchequerreko kantzelari (1908-1915) izendatu zuten. Aberatsen zergak igo zituen eta jauntxoen haserreaz baliatu zen haiek zuten aginpide maila 1911ko legearen bidez murrizteko.

Bakezalea zen baina Belgikako inbasioak (1914) erabat aldarazi zuen bere politika eta Munizioetako ministro (1915-1916) eta Gerrakoa izendatu zuten (1916) kontserbadoreekin bat eginik. 1916an Lehen Ministro izendatu zuten eta zuhurtasun handiz gidatu zuen Ingalaterra garaipena lortu arte.

Lehen Mundu Gerra amaitutakoan arazo handiak izan zituen aliatuekin bake-negoziaketak zirela eta. Barne-arazoak ere larriagotu egin zitzaizkion eta Irlandaren burujabetasuna onartu behar izan zuen (1921). Kontserbadoreek alde batera utzi zuten, eta orduantxe hasi zen alderdi liberalaren gainbehera.

 Kanpo estekak 

 Lloyd George elkartearen webgunea 

Kategoria:Erresuma Batuko lehen ministroak
Kategoria:Ingalaterrako politikariak
Kategoria:Manchestertarrak
Kategoria:Gales hiztunak
Kategoria:Erresuma Batuko parlamentariak 1923-1924
Kategoria:Erresuma Batuko parlamentariak 1922-1923
Kategoria:Erresuma Batuko parlamentariak 1924-1929
Kategoria:Erresuma Batuko parlamentariak 1929-1931
Kategoria:Erresuma Batuko parlamentariak 1931-1935
Kategoria:Erresuma Batuko parlamentariak 1935-1945
Kategoria:Erresuma Batuko Kontseilu Pribatuko kideak
Kategoria:Erresuma Batuko parlamentariak 1910
Kategoria:Erresuma Batuko parlamentariak 1910-1918
Kategoria:Erresuma Batuko parlamentariak 1918-1922
Kategoria:Erresuma Batuko parlamentariak 1906-1910
Kategoria:Lehen Mundu Gerrako britainiarrak
Kategoria:Caernarfondarrak